Ebda oġġezzjoni għal att delegat: appoġġ għas-settur tal-frott u l-ħxejjex u għas-settur tal-inbid b'rabta mal-pandemija tal-COVID-19 Deċiżjoni tal-Parlament Ewropew li ma ssir ebda oġġezzjoni għar-Regolament Delegat tal-Kummissjoni tas-27 ta' Jannar 2021 li jemenda r-Regolament Delegat (UE) 2020/884 li jidderoga fir-rigward tas-sena 2020 mir-Regolament Delegat (UE) 2017/891 fir-rigward tas-settur tal-frott u l-ħxejjex u mir-Regolament Delegat (UE) 2016/1149 fir-rigward tas-settur tal-inbid b'rabta mal-pandemija tal-COVID-19, u li jemenda r-Regolament Delegat (UE) 2016/1149 (C(2021)00371 – 2021/2530(DEA)) Il-Parlament Ewropew, – wara li kkunsidra r-Regolament Delegat tal-Kummissjoni (C(2021)00371), – wara li kkunsidra l-ittra tal-Kumitat għall-Agrikoltura u l-Iżvilupp Rurali tat-2 ta' Frar 2021 lill-President tal-Konferenza tal-Presidenti tal-Kumitati, – wara li kkunsidra l-Artikolu 290 tat-Trattat dwar il-Funzjonament tal-Unjoni Ewropea, – wara li kkunsidra r-Regolament (UE) Nru 1306/2013 tal-Parlament Ewropew u tal-Kunsill, u b'mod partikolari l-Artikolu 62(1), l-Artikolu 64(6) u l-Artikolu 115(5) tiegħu, – wara li kkunsidra r-Regolament (UE) Nru 1308/2013 tal-Parlament Ewropew u tal-Kunsill, u b'mod partikolari l-Artikolu 53(b) u (h) u l-Artikolu 227(5) tiegħu, – wara li kkunsidra l-Artikolu 111(6) tar-Regoli ta' Proċedura tiegħu, – wara li kkunsidra r-rakkomandazzjoni għal deċiżjoni tal-Kumitat għall-Agrikoltura u l-Iżvilupp Rurali, – wara li kkunsidra li ma saret ebda oġġezzjoni fil-perjodu previst fit-tielet u r-raba' inċiżi tal-Artikolu 111(6) tar-Regoli ta' Proċedura tiegħu, li skada fid-9 ta' Frar 2021, A. billi, fid-dawl tad-disturb fis-suq eċċezzjonalment sever u tal-akkumulazzjoni ta' ċirkostanzi diffiċli li wieħed jiltaqa' magħhom fis-settur tal-inbid, li joriġinaw mill-fatt li, f'Ottubru 2019, l-Istati Uniti imponew tariffi fuq l-importazzjonijiet tal-inbejjed tal-Unjoni, u li issa qed ikomplu bil-konsegwenzi tal-miżuri restrittivi li għaddejjin minħabba l-pandemija dinjija tal-COVID-19, l-Istati Membri kollha u l-bdiewa fl-Istati Membri kollha ltaqgħu ma' diffikultajiet eċċezzjonali fl-ippjanar, l-implimentazzjoni u l-eżekuzzjoni ta' operazzjonijiet taħt programmi ta' appoġġ fis-settur tal-inbid stabbiliti fl-Artikoli 39 sa 54 tar-Regolament (UE) Nru 1308/2013; B. billi, fid-dawl tan-natura bla preċedent ta' dawk iċ-ċirkostanzi kkombinati, fl-4 ta' Mejju 2020, il-Kummissjoni adottat dispożizzjonijiet skont ir-Regolament Delegat tal-Kummissjoni (UE) 2020/884 li jipprevedu flessibbiltajiet u jippermettu derogi mir-regolamenti delegati applikabbli għas-settur tal-inbid; C. billi, minkejja l-utilità ta' dawk il-miżuri, is-suq tal-inbid ma rnexxilux jerġa' jikseb il-bilanċ tiegħu bejn il-provvista u d-domanda u mhuwiex mistenni li jirkuprah fiż-żmien qasir jew medju minħabba l-pandemija tal-COVID-19 li għaddejja bħalissa. D. billi, minħabba li l-pandemija tal-COVID-19 hija mistennija li tkompli matul parti konsiderevoli tas-sena finanzjarja 2021, il-Kummissjoni pproponiet li testendi l-applikazzjoni tal-miżuri stabbiliti fir-Regolament Delegat (UE) 2020/884 għad-durata tas-sena finanzjarja 2021; E. billi l-implimentazzjoni rapida ta' dawk il-flessibbiltajiet u d-derogi kontinwi hija essenzjali għall-effettività u l-effikaċja tagħhom biex jindirizzaw id-diffikultajiet fit-tħaddim tal-programmi ta' appoġġ għas-settur tal-inbid, jevitaw telf ekonomiku ulterjuri u jindirizzaw is-sitwazzjoni tas-suq u d-disturbi fil-funzjonament tal-katina tal-provvista fis-settur tal-inbid; Jiddikjara li ma joġġezzjonax għar-Regolament Delegat; Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni.
Extracted from TA-9-2021-0035_MT.docx